CELEX: 32018R0190
Language: sk
Date: 2017-11-24 00:00:00
Title: Delegované nariadenie Komisie (EÚ) 2018/190 z 24. novembra 2017, ktorým sa mení delegované nariadenie (EÚ) č. 1393/2014, ktorým sa stanovuje plán pre odhadzovanie úlovkov pri rybolove určitých pelagických druhov v severozápadných vodách

9.2.2018   
            
            
               SK
            
            
               Úradný vestník Európskej únie
            
            
               L 36/8
            
         DELEGOVANÉ NARIADENIE KOMISIE (EÚ) 2018/190
   z 24. novembra 2017,
   ktorým sa mení delegované nariadenie (EÚ) č. 1393/2014, ktorým sa stanovuje plán pre odhadzovanie úlovkov pri rybolove určitých pelagických druhov v severozápadných vodách
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 6 a článok 18 ods. 1 a 3,
   keďže:
   
               (1)
            
            
               Cieľom nariadenia (EÚ) č. 1380/2013 je postupne eliminovať odhadzovanie úlovkov vo všetkých druhoch rybolovu Únie zavedením povinnosti vylodiť úlovky druhov, na ktoré sa vzťahujú obmedzenia výlovu.
            
         
               (2)
            
            
               Článkom 15 ods. 6 nariadenia (EÚ) č. 1380/2013 sa Komisia splnomocňuje prijímať prostredníctvom delegovaného aktu plány pre odhadzovanie úlovkov na maximálne trojročné obdobie, ktoré možno raz obnoviť, a to na základe spoločných odporúčaní vypracovaných členskými štátmi v rámci konzultácií s relevantnými poradnými radami.
            
         
               (3)
            
            
               Delegovaným nariadením Komisie (EÚ) č. 1393/2014 (2) sa stanovuje plán pre odhadzovanie úlovkov pri rybolove určitých pelagických druhov v severozápadných vodách s cieľom uľahčiť plnenie povinnosti vylodiť úlovky prostredníctvom určitých mechanizmov flexibility.
            
         
               (4)
            
            
               Priamy hospodársky záujem na rybolove v severozápadných vodách majú Belgicko, Francúzsko, Írsko, Holandsko, Španielsko a Spojené kráľovstvo Tieto členské štáty po konzultácii s Poradnou radou pre severozápadné vody a Poradnou radou pre pelagické druhy predložili 31. mája 2017 spoločné odporúčanie Komisii.
            
         
               (5)
            
            
               Výnimky z povinnosti vylodiť všetky úlovky možno udeliť v súlade s článkom 15 ods. 5 písm. b) nariadenia (EÚ) č. 1380/2013, pokiaľ ide o druhy, v prípade ktorých vedecké dôkazy preukazujú vysokú mieru prežitia („výnimky na základe vysokej miery prežitia“).
            
         
               (6)
            
            
               V spoločnom odporúčaní sa navrhuje uplatňovať v rokoch 2019 a 2020 za určitých podmienok výnimku z dôvodu vysokej miery prežitia v prípade úlovkov makrely atlantickej a sleďa atlantického v rámci rybolovu kruhovými sieťami zacieleného na druhy, na ktoré sa nevzťahujú kvóty v divíziách ICES VIIe a VIIf. Vedecký, technický a hospodársky výbor pre rybárstvo (STECF) preskúmal dôkazy, ktoré predložili členské štáty na odôvodnenie udelenia takejto výnimky. Výbor STECF dospel k záveru, že dôkazy podporujúce navrhovanú výnimku sú podobné dôkazom odôvodňujúcim ďalšie výnimky zahrnuté v predchádzajúcom pláne pre odhadzovanie úlovkov, ktorý už výbor STECF v minulosti posudzoval. Ak z vedeckých dôkazov vyplýva, že zvýšenie selektívnosti by bolo mimoriadne náročné alebo ak si manipulácia s nechcenými úlovkami vyžaduje neprimerané náklady („výnimky de minimis“), možno v súlade s článkom 15 ods. 5 písm. c) nariadenia (EÚ) č. 1380/2013 stanoviť výnimky z povinnosti vylodiť všetky úlovky.
            
         
               (7)
            
            
               V spoločnom odporúčaní sa prípade tresky belasej (Micromesistius poutassou) navrhuje výnimka de minimis pre maximálne 6 % (v roku 2018) a 5 % (v rokoch 2019 a 2020) celkového ročného výlovu v rámci cieleného priemyselného rybolovu tresky belasej, ktorý v divízii ICES Vb a v podoblastiach ICES VI a VII vykonávajú plavidlá, ktoré lovia daný druh vlečnými sieťami a spracúvajú ho na palube ako základ pre surimi; Dotknuté členské štáty poskytli dôkazy, aby preukázali, že nie je možné dosiahnuť väčšiu mieru selektívnosti a že náklady na manipuláciu s nechcenými úlovkami sú neprimerané. Výbor STECF navrhovanú výnimku preskúmal a dospel k záveru, že je dostatočne odôvodnená. Navrhovanú výnimkou teda možno vložiť do delegovaného nariadenia (EÚ) č. 1393/2014.
            
         
               (8)
            
            
               V spoločnom odporúčaní sa prípade tuniaka dlhoplutvého (Thunnus alalunga) navrhuje uplatňovať výnimku de minimis pre maximálne 6 % (v roku 2018) a 5 % (v rokoch 2019 a 2020) celkového ročného výlovu v rámci cieleného rybolovu tuniaka dlhoplutvého, ktorý v podoblasti ICES VII vykonávajú plavidlá, ktoré lovia daný druh pelagickými párovými vlečnými sieťami (PTM); Členské štáty poskytli dôkazy s cieľom preukázať, že náklady na skladovanie nechcených úlovkov a na manipuláciu s nimi na mori a pobreží sú neprimerané. Dôkazy predložené členskými štátmi preskúmal výbor STECF. Výbor STECF vo svojom hodnotení poukázal na riziko triedenia v záujme výberu najkvalitnejších jedincov a odhadzovania rýb s menšou trhovou hodnotou. V tejto súvislosti treba poznamenať, že podľa odseku 3 článku 19a nariadenia Rady (ES) č. 850/1998 (3) sa zákaz odhadzovania nevzťahuje na úlovky druhov, ktoré sú vyňaté z povinnosti vylodiť úlovky v súlade s článkom 15 ods. 4 nariadenia (EÚ) č. 1380/2013. Navrhovanú výnimkou teda možno vložiť do delegovaného nariadenia (EÚ) č. 1393/2014.
            
         
               (9)
            
            
               V spoločnom odporúčaní sa v prípade makrely atlantickej (Scomber scombrus), stavríd (Trachurus spp.), sleďa atlantického (Clupea harengus) a tresky merlang (Merlangius merlangus) (Thunnus alalunga) navrhuje uplatňovať výnimku de minimis pre maximálne 1 % (v rokoch 2018, 2019 a 2020) celkového ročného výlovu v rámci cieleného rybolovu makrely atlantickej, stavríd a sleďa atlantického, ktorý v divízii ICES VIId vykonávajú plavidlá s maximálnou dĺžkou 25 m, ktoré lovia dané druhy pelagickými vlečnými sieťami (OTM a PTM). Výbor STECF preskúmal vedecké dôkazy, ktoré predložili členské štáty na podporu navrhovanej výnimky. Výbor STECF skonštatoval, že daná výnimka de minimis môže poskytnúť dotknutým flotilám stimul na adaptáciu rybolovných postupov a hľadanie ďalších možností na zlepšenie selektívnosti. Preto navrhovanú výnimku možno vložiť do delegovaného nariadenia (EÚ) č. 1393/2014.
            
         
               (10)
            
            
               Platnosť plánu pre odhadzovanie úlovkov by sa následne mala predĺžiť do 31. decembra 2020.
            
         
               (11)
            
            
               Článkom 2 delegovaného nariadenia (EÚ) č. 1393/2014 sa stanovuje výnimka z dôvodu vysokej miery prežitia v prípade makrely atlantickej a sleďa atlantického ulovených pri rybolove vakovou sieťou. Toto opatrenie vyhodnotil kladne výbor STECF v roku 2014. Komisia sa domnieva, že skutočnosti, z ktorých toto hodnotenie vychádzalo, budú platiť aj ďalšie tri roky. Preto je vhodné predĺžiť platnosť uvedeného opatrenia do roku 2020.
            
         
               (12)
            
            
               Delegované nariadenie (EÚ) č. 1393/2014 a jeho príloha by sa mali zodpovedajúcim spôsobom zmeniť.
            
         
               (13)
            
            
               Opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, a preto by toto nariadenie malo nadobudnúť účinnosť ihneď po jeho uverejnení. Keďže platnosť plánu pre odhadzovanie úlovkov stanoveného delegovaným nariadením (EÚ) č. 1393/2014 uplynie 31. decembra 2017, toto nariadenie by sa malo uplatňovať od 1. januára 2018,
            
         PRIJALA TOTO NARIADENIE:
   Článok 1
   Delegované nariadenie (EÚ) č. 1393/2014 sa mení takto:
   
               1.
            
            
               v článku 2 sa dopĺňa tento odsek 6:
               „6.   Odchylne od článku 15 ods. 1 nariadenia (EÚ) č. 1380/2013 povinnosť vylodiť úlovky sa neuplatňuje v rokoch 2019 a 2020 na úlovky makrely atlantickej a sleďa atlantického v rámci cieleného rybolovu pelagických druhov kruhovými sieťami, na ktoré sa nevzťahujú kvóty v podoblastiach ICES VIIe a VIIf, ak sú mutatis mutandis splnené požiadavky stanovené v odsekoch 1 až 5 tohto článku a v článku 4 tohto nariadenia.“
            
         
               2.
            
            
               V článku 3 sa nadpis nahrádza takto: „Výnimky de minimis na roky 2015, 2016 a 2017“.
            
         
               3.
            
            
               Vkladá sa tento článok 3a:
               „Článok 3a
               Výnimky de minimis na roky 2018, 2019 a 2020
               ‚Odchylne od článku 15 ods. 1 nariadenia (EÚ) č. 1380/2013 sa môžu odhadzovať tieto množstvá:
               
                           a)
                        
                        
                           v prípade tresky belasej (Micromesistius poutassou) maximálne 6 % (v roku 2018) a 5 % (v rokoch 2019 a 2020) celkového ročného výlovu v rámci cieleného priemyselného rybolovu tresky belasej, ktorý v divízii ICES Vb a v podoblastiach ICES VI a VII vykonávajú plavidlá, ktoré lovia daný druh vlečnými sieťami a spracúvajú ho na palube ako základ pre surimi;
                        
                     
                           b)
                        
                        
                           v prípade tuniaka dlhoplutvého (Thunnus alalunga) maximálne 6 % (v roku 2018) a 5 % (v rokoch 2019 a 2020) celkového ročného výlovu v rámci cieleného rybolovu tuniaka dlhoplutvého, ktorý v podoblasti ICES VII vykonávajú plavidlá, ktoré lovia daný druh pelagickými párovými vlečnými sieťami (PTM);
                        
                     
                           c)
                        
                        
                           v prípade makrely atlantickej (Scomber scombrus), stavríd (Trachurus spp.), sleďa atlantického (Clupea harengus) a tresky merlang (Merlangius merlangus) maximálne 1 % (v rokoch 2018, 2019 a 2020) celkového ročného výlovu v rámci cieleného rybolovu makrely atlantickej, stavríd a sleďa atlantického, ktorý v divízii ICES VIId vykonávajú plavidlá s maximálnou dĺžkou 25 m, ktoré lovia dané druhy pelagickými vlečnými sieťami (OTM a PTM).“
                        
                     
         
               4.
            
            
               V článku 5 sa druhý odsek nahrádza takto:
               „Uplatňuje sa od 1. januára 2015 do 31. decembra 2020.“
            
         
               5.
            
            
               Príloha sa nahrádza znením uvedeným v prílohe k tomuto nariadeniu.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2018.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. novembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 28.12.2013, s. 22.
   
      (2)  Delegované nariadenie Komisie (EÚ) č. 1393/2014 z 20. októbra 2014, ktorým sa stanovuje plán pre odhadzovanie úlovkov pri rybolove určitých pelagických druhov v severozápadných vodách (Ú. v. EÚ L 370, 30.12.2014, s. 25).
   
      (3)  Nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov (Ú. v. ES L 125, 27.4.1998, s. 1).
   
      PRÍLOHA
      
                  1.
               
               
                  Rybolov v zónach ICES Vb, VIa, VIb:
                  
                              
                                 Kód
                              
                           
                           
                              
                                 Výstroj na pelagický rybolov
                              
                           
                           
                              
                                 Cieľové druhy, na ktoré sa vzťahuje kvóta
                              
                           
                        
                              OTB
                           
                           
                              vlečné siete s vodiacimi štítmi na lov pri dne
                           
                           
                              makrela atlantická, sleď atlantický, stavridy, treska belasá, ryby druhu Caproidae, striebristka
                           
                        
                              OTM
                           
                           
                              ostatné pelagické vlečné siete s vodiacimi štítmi
                           
                           
                              makrela atlantická, sleď atlantický, stavridy, treska belasá, ryby druhu Caproidae, striebristka
                           
                        
                              PTB
                           
                           
                              párové vlečné siete na lov pri dne (ostatné)
                           
                           
                              makrela atlantická
                           
                        
                              PTM
                           
                           
                              párové pelagické vlečné siete
                           
                           
                              sleď atlantický, makrela atlantická, stavridy
                           
                        
                              PS
                           
                           
                              vakové siete
                           
                           
                              makrela atlantická, treska belasá
                           
                        
                              LHM
                           
                           
                              ručné šnúry
                           
                           
                              makrela atlantická
                           
                        
                              LTL
                           
                           
                              vlečné lovné šnúry
                           
                           
                              makrela atlantická
                           
                        
            
                  2.
               
               
                  Rybolov v zónach ICES VII (s výnimkou zón ICES VIIa, VIId a VIIe):
                  
                              
                                 Kód
                              
                           
                           
                              
                                 Výstroj na pelagický rybolov
                              
                           
                           
                              
                                 Cieľové druhy, na ktoré sa vzťahuje kvóta
                              
                           
                        
                              LHM
                           
                           
                              ručné šnúry
                           
                           
                              makrela atlantická
                           
                        
                              LTL
                           
                           
                              vlečné lovné šnúry a udice
                           
                           
                              tuniak dlhoplutvý
                           
                        
                              PTM
                           
                           
                              párové pelagické vlečné siete
                           
                           
                              treska belasá, makrela atlantická, stavridy, tuniak dlhoplutvý, ryby druhu Caproidae, sleď atlantický
                           
                        
                              OTM
                           
                           
                              pelagické vlečné siete s vodiacimi štítmi
                           
                           
                              treska belasá, makrela atlantická, stavridy, ryby druhu Caproidae, sleď atlantický, tuniak dlhoplutvý
                           
                        
                              OTB
                           
                           
                              vlečné siete s vodiacimi štítmi na lov pri dne
                           
                           
                              sleď atlantický
                           
                        
                              PS
                           
                           
                              vakové siete
                           
                           
                              makrela atlantická, stavridy
                           
                        
            
                  3.
               
               
                  Rybolov v zónach ICES VIId a VIIe
                  
                              
                                 Kód
                              
                           
                           
                              
                                 Výstroj na pelagický rybolov
                              
                           
                           
                              
                                 Cieľové druhy, na ktoré sa vzťahuje kvóta
                              
                           
                        
                              OTB
                           
                           
                              vlečné siete s vodiacimi štítmi (nešpecifikované)
                           
                           
                              šprota severná
                           
                        
                              GND
                           
                           
                              unášané siete
                           
                           
                              makrela atlantická, sleď atlantický
                           
                        
                              LHM
                           
                           
                              ručné šnúry a udice
                           
                           
                              makrela atlantická
                           
                        
                              OTM
                           
                           
                              ostatné pelagické vlečné siete s vodiacimi štítmi
                           
                           
                              šprota severná, stavridy, makrela atlantická, sleď atlantický, ryby druhu Caproidae
                              
                           
                        
                              PTM
                           
                           
                              ostatné pelagické párové vlečné siete
                           
                           
                              stavridy
                           
                        
                              PS
                           
                           
                              vakové siete
                           
                           
                              makrela atlantická, stavridy
                           
                        
            
                  4.
               
               
                  Rybolov v zóne ICES VIIa:
                  
                              
                                 Kód
                              
                           
                           
                              
                                 Výstroj na pelagický rybolov
                              
                           
                           
                              
                                 Cieľové druhy, na ktoré sa vzťahuje kvóta
                              
                           
                        
                              OTM
                           
                           
                              pelagické vlečné siete s vodiacimi štítmi
                           
                           
                              sleď atlantický
                           
                        
                              PTM
                           
                           
                              párové pelagické vlečné siete
                           
                           
                              sleď atlantický
                           
                        
                              LHM
                           
                           
                              ručné šnúry
                           
                           
                              makrela atlantická
                           
                        
                              GNS
                           
                           
                              žiabrovky
                           
                           
                              sleď atlantický